laion/Wikipedia-Exotic huggingface dataset:
მოტოციკლისტის დღიურები (ფილმი)

მოტოციკლისტის დღიურები (ესპ. Diarios de motocicleta) — 2004 წელს გადაღებული ბიოგრაფიული ფილმი მოგზაურობის შესახებ, რომელიც მემუარულ ნაწარმოებში აღწერა 23 წლის ერნესტო გევარამ, რომელიც შემდეგ საერთაშორისოდ გახდა ცნობილი, როგორც მარქსისტი რევოლუციონერი ჩე გევარა. ფილმი აღწერს 1952 წლის ექსპედიციას სამხრეთ ამერიკის გასწვრივ, ძირითადად მოტოციკლით, თავის მეგობარ ალბერტო გრანადოსთან ერთად. თავგადასავალი ძირითადად ტრიალებს ახალგაზრდული ჰედონიზმის გარშემო, გევარა თავის თავში აღმოაჩენს, რომ ის გარდაქმნა გაღარიბებული ადგილობრივი გლეხების ცხოვრების ხილვამ. თავიანთ კონტინენტური მარშრუტისას, გევარა და გრანადო მოწმე ხდებიან არნახული სიღარიბისა, რომელიც მათ სხვაგან არსად არასდროს ენახათ. მათდა გასაკვირად, მოგზაურობამ გააცნო ლათინური ამერიკის იდენტობის ნამდვილი და მომაჯადოებელი სურათი. შედეგად, ამ მოგზაურობამ გევარაში წარმოშვა დისონანსული შემეცნების თავდაპირველი მარცვალი და რადიკალიზმი, რომელმაც მომავალში მას დაანახვა, რომ კონტინენტისათვის ჩვეული ეკონომიკური უთანასწორობის შეცვლის ერთადერთი გზა შეიარაღებული რევოლუციაა. სცენარი ეყრდნობა გევარას ნაწარმოებს - მოტოციკლისტის დღიურები. დამატებითი კონტექსტები ასევე აღებულია ალბერტო გრანადოს ნაწარმოებიდან - მოგზაურობა ჩე გევარასთან ერთად: რევოლუციონერად გარდასახვა. გევარას როლს თამაშობს მექსიკელი მსახიობი გაელ გარსია ბერნალი, გრანადოს კი არგენტინელი როდრიგო დე ლა სერნა, რომელიც შემთხვევით გევარას მეორე ბიძაშვილი აღმოჩნდა დედის მხრიდან. რეჟისორია ბრაზილიელი ვალტერ სალესი. ფილმი საერთაშორისო ნამუშევარია და მის შექმნაში მონაწილეობა მიიღეს საპროდიუსერო კომპანიებმა არგენტინიდან, აშშ-იდან, გერმანიიდან, გაერთიანებული სამეფოდან, ჩილედან, პერუდან და საფრანგეთიდან. ფილმის აღმასრულებელი პროდიუსერები არიან რობერტ რედფორდი, პოლ ვებსტერი და რებეკა იელდჰამი. პროდიუსერები - ედგარ ტენენბაუმი, მაიკლ ნოზიკი და კარენ ტენკოფი. მოტოციკლისტის დღიურები (წიგნი) მოგზაურობა მოტიციკლით, ერნესტო გევარა, éditions Mille et une nuits (2001), ISBN 2-84205-581-0 მოგზაურობა ჩე გევარასთან ერთად, ალბერტო გრანადო, éditions L'Archipel, ISBN 2-84187-691-8 ოფიციალური საიტი დაარქივებული 2011-02-02 საიტზე Wayback Machine. (ინგლისური) (ესპანური) „მოტოციკლისტის დღიურები“ — კინოფილმების ინტერნეტ-მონაცემთა ბაზა (ინგლისური) მოტოციკლისტის დღიურები allrovi.com-ზე[მკვდარი ბმული]
ნორდისკ ფილმი

ნორდისკ ფილმი (დან. Nordisk Film) — დანიური კინოკომპანია, დაარსებულია 1906 წელს. დღემდე მომუშავე კონოსტუდიათა შორის მსოფლიოში უძველესია. მდებარეობს კოპენჰაგენის უბან ვალბიუში. კინოსტუდია დანიელმა რეჟისორმა ოლე ოლსენმა Ole Olsens Filmfabrik-ის სახელწოდებით დააარსა. 1907 წელს სტუდიაში ფილმი „ლომზე ნადირობა“ გადაიღეს. 1908 წელს კი ნიუ-იორკის The Great Northern Film Company-ის წარმომადგენლობა გაიხსნა, რომელიც ამერიკულ ბაზარზე დანიური ფილმების გაყიდვას კისრულობდა. 1911 წელს კომპანიას ოფიციალურად გადაერქვა სახელი და ნორდისკ ფილმი გახდა. 1922 წელს მედიაჯგუფ Egmont-ის ნაწილი გახდა. დღესდღეობით Nordisk Film მხატვრულ და ანიმაციურ ფილმებს, ასევე სატელევიზიო პროგრამებს აწარმოებს, ფლობს კინოთეატრთა ქსელს. კომპანიაში დაახლოებით 1200 კაცია დასაქმებული. ოფიციალური საიტი Nordisk Film
ხაკობო არბენს გუსმანი

ხაკობო არბენს გუსმანი (ესპ. Jacobo Árbenz Guzmán; დ. 14 სექტემბერი, 1913 — გ. 27 იანვარი, 1971) — გვატემალელი სამხედრო ოფიცერი და პოლიტიკური მოღვაწე, რომელიც 1944—1951 წლებში მუშაობდა გვატემალის თავდაცვის მინისტრად, 1951—1954 წლებში კი იყო ქვეყნის პრეზიდენტი. იგი ჩამოგდეს აშშ-ის მთავრობისა და ცენტრალური სადაზვერვო სააგენტოს მიერ მოწყობილი სახელმწიფო გადატრიალების შედეგად, სახელმწიფოს სათავეში სამხედრო ხუნტა მოვიდა გენერალ კარლოს კასტილიოს ხელმძღვანელობით. გადატრიალების შემდეგ ის ქვეყნიდან გაიქცა და 1971 წელს მექსიკაში გარდაიცვალა. გვატემალის პრეზიდენტი International Jose Guillermo Carrillo Foundation Jacobo Arbenz დაარქივებული 2015-09-09 საიტზე Wayback Machine. Biography brought to you by the United Fruit Company's "United Fruit Historical Society"
ფელის ჯიმონდი

ფელის ჯიმონდი (იტალ. Felice Gimondi; დ. 29 სექტემბერი, 1942, სედრინა — გ. 16 აგვისტო, 2019) — პროფესიონალი ველომრბოლელი. შედის იმ ხუთ ველოსიპედისტთა სიაში, რომელთაც მოგებული აქვთ სამივე დიდი ტური: 1965 წლის ტურ დე ფრანსი, 1967, 1969 და 1976 წლის ჯირო დ’იტალია და 1968 წლის ვეულტა ესპანია. Gimondi, The Phoenix დაარქივებული 2003-07-30 საიტზე Wayback Machine. by Gabe Konrad Official Tour de France results for Felice Gimondi
იუსუფ ჰაბიბი

ჰაბიბ, იუსუფი (ტაჯ. Ҳабиб Юсуфӣ; დ. 1916, სამარყანდი — გ. 22 თებერვალი. 1945, ვარშავის მახლობლად) — ტაჯიკი პოეტი. 1940 სამარყანდში დაამთავრა უზბეკეთის სახელმწიფო უნივერსიტეტის ფილოლოგიის ფაკულტეტი. დაიღუპა მეორე მსოფლიო ომში. პირველი ლექსები 1936 წელს გამოაქვეყნა. 1939 წელს გამოვიდა მისი კრებული „სამშობლოს სიმღერები“. ჰაბიბის პოეზიის ენა უბრალო და სახიერია, სიახლე შეიტანა ტაჯიკური ლექსის მეტრიკაში. 1968 წელს, სიკვდილის შემდეგ, მიენიჭა ნ. ოსტროვსკის სახელობის ლიტერატურული კონკურსის ლაურეატობა. წერდა ლიტერატურულ-კრიტიკულ სტატიებსაც. დაჯილდოებულია წითელი ვარსკვლავის ორდენითა და მედლებით. ქართული საბჭოთა ენციკლოპედია, ტ. 11, თბ., 1987. — გვ. 583.
ბეთიაშვილები

ბეთიაშვილები — კავთისხევში მცხოვრებნი. XVI საუკუნეში, 1512 წელს, დავით X-მ გაბრიელა ბეთიაშვილი და მისი შვილები როსტია და განონა თავად ივანე შალვას ძე სოლაღაშვილს ნასისხლად უწყალობა. პირთა ანოტირებული ლექსიკონი, ტ. I, გვ. 585, თბ. 1993
ივანე სოლაღაშვილი

ივანე შალვას ძე სოლაღაშვილი — სოლაღაშვილების სათავადოს სახლის უფროსი. მოიხსენიება 1505-1525 წლების საბუთებში. ივანე სოლაღაშვილს დავით X-ის კარზე მეფის სახლთუხუცესის („მეფის პალატის უხუცესი“) და მწიგნობართუხუცესის („მწიგნობართა მთავარი“) სახელო ეკავა. პირთა ანოტირებული ლექსიკონი, ტ. IV, თბ, 2007, გვ. 185-186.
ფოტოგადიდება

„ფოტოგადიდება“ (ინგლ. Blowup) — რეჟისორ მიქელანჯელო ანტონიონის 1966 წლის ფილმი. დევიდ ჰემინგზი — თომასი სარა მაილზი — პატრისია ვანესა რედგრეივი — ჯეინი ჯონ კასტლი — ბილი ჯეინ ბირკინი — ქერა ფილმი ნომინირებული იყო ოსკარზე საუკეთესო რეჟისორისა და საუკეთესო სცენარის კატეგორიებში. მოიპოვა კანის კინოფესტივალის ოქროს პალმის რტო 1967 წელს. შეგიძლიათ იხილოთ მედიაფაილები თემაზე „ფოტოგადიდება“ ვიკისაწყობში. „ფოტოგადიდება“ — კინოფილმების ინტერნეტ-მონაცემთა ბაზა (ინგლისური) „ფოტოგადიდება“ — TCM-ის მონაცემთა ბაზაში „ფოტოგადიდება“ — Allmovie-ზე „ფოტოგადიდება“ — Rotten Tomatoes ↑ 1.0 1.1 Corliss, Richard (5 August 2007). "When Antonioni Blew Up the Movies". Time. Retrieved 21 February 2011.
ტრანსპორტი შვედეთში

შვედეთში ტრანსპორტის ყველა სახეობაა წარმოდგენილი. უმსხვილესი გადამყვანია სახელმწიფო სამგზავრო კომპანია SJ AB, დანიურ-ბრიტანული კომპანია DSBFirst, სატვირთო კომპანია Green Cargo და Tågkompaniet. რკინიგზის სიგრძე ქვეყანაში 11 663 კილომეტრია, ლიანდაგის სიგანე თითქმის ყველგან სტანდარტულია. ტრამვაი დადის გოთენბურგში, ნორჩიოპინგსა და სტოკჰოლმში. მეტროპოლიტენი მხოლოდ დედაქალაქშია. რკინიგზით შესაძლებელია დანიაში (ორესუნის ხიდით), ფინეთსა და ნორვეგიაში გადასვლა. შვედეთში 1967 წლიდან მარჯვენა მხარეს არის მოძრაობა. 2009 წლის მდგომარეობით საავტომობილო გზების საერთო რაოდენობა 572,900 კმ-ია. ავტომაგისტრალები აკავშირებს სტოკჰოლმსა და გეტებორგს, უფსალასა და უდევალას. შვედეთს გასასვლელი აქვს ბალტიის ზღვაში და რამდენიმე მძლავრი პორტი გააჩნია. აეროპორტი ყველა მსხვილ ქალაქშია განლაგებული. შვედეთის ტერიტორიაზე გადის გაზსადენი. resrobot.se, Search engine for all public transport inside Sweden including air
ჰანას ომი

ჰანას ომი (ინგლ. Hanna's War) — მენაჰემ გოლანის 1988 წლის ფილმი, რომელიც გადაღებულია „ჰანა სენეშის დღიურებისა“ და იოელ პალგის ერთ-ერთი ბიოგრაფიული ნოველის მიხედვით. დაფუძნებულია რეალურ ისტორიაზე და ასახავს უნგრელი პოეტისა და მეორე მსოფლიო ომის პარტიზანის — ჰანა სენეშის ცხოვრებას. ფილმი გამოვიდა 1988 წლის 23 ნოემბერს. ყურადღება!  ქვემოთ მოყვანილია სიუჟეტის და/ან დასასრულის დეტალები. მეორე მსოფლიო ომი. უნგრელი ებრაელი სახელად ჰანა, მოახერხებს და პალესტინიდან ევროპაში დასახლდება. მას გამოიძახებენ როგორც მოხალისეს ფაშისტთა წინააღმდეგ ერთ-ერთი სახიფათო დავალების შესასრულებლად. თუმცა გეგმამ არ გაამართლა და მას გერმანელები ტყვედ ჩაიგდებენ. მანამ სანამ ჰანას მოკლავენ ფაშისტები მას საშინლად აწამებენ. „ჰანას ომი“ — კინოფილმების ინტერნეტ-მონაცემთა ბაზა (ინგლისური) „ჰანას ომი“ — Allmovie-ზე ჰანას ომი დაარქივებული 2010-11-16 საიტზე Wayback Machine. (ინგლისური)
საქსაშენმასალები

„საქსაშენმასალები“, საქართველოს სსრ საშენ მასალათა მრეწველობის სამინისტროს სამეცნიერო-კვლევითი ინსტიტუტი — ჩამოყალიბდა თბილისში 1958 წელს. მასში შედიოდა სპეციალიზებულ საპროექტო-საკონსტრუქტორო და ამამუშავებელ-გამმართავი ორგანიზაცია „ორგტექსაშენმასალები“, აგრეთვე საცდელი ქარხანა. ინსტიტუტში მიმდინარეობდა შესამოსი საკედლე მასალის, მინის ნაკეთობების, ცემენტისა და ადგილობრივი მჭიდა მასალის, თბიო- და ნგერათსაიზოლაციო მასალების, ბუნებრივი ქვების, ფორიანი შემვსებებისა და არამადნეული მასალის, სიკიკატური და ცემენტიანი ბეტონის ნაკეთობებისა და კონსტრუქციების წარმოების ტექნოლოგიის და გამოყენების კვლევა. „საქსაშენმასალები“ ატარებდა საცდელ-სამრეწველო გამოცდებს საქართველოს სსრ საშენ მასალათა მრეწველობის და სამშენებლო ინდუსტრიის დარგში, საპროექტო-საკონსტრუქტორო და ამუშავება-გამართვის სამუშაოებს, ტექნიკურ დახმარებას უწევდა საწარმოებს. ინსტიტუტი გამოსცემდა სამეცნიერო შრომენის კრებულს. ინსტიტუტთან იყო ასპირანტურა და ინჟინერ-ტექნიკური პერსონალის კვალიფიკაციის ამაღლების კურსები. კვიცარიძე ო., ქართული საბჭოთა ენციკლოპედია, ტ. 9, თბ., 1985. — გვ. 198.
საქსჰორნები

საქსჰორნები (გამომგონებლის გვარი — საქსი და გერმ. Horn — რქა), სასულე მუნდშტუკიან საკრავთა ოჯახი, რომლის კონსტრუქტორია ადოლფ საქსი. გამოირჩევა მენზურისა და ფორმის (ტუბისებური) ერთგვაროვნებით. თავდაპირველად საქსჰორნების 7, შემდეგ კი 9 ნაირსახეობა არსებობდა (სოპრანინოდან სუბკონტრაბასამდე). მუსიკის პრაქტიკაში საქსჰორნებს ხშირად უწოდებენ ჩვეულებრივ სპილენძის სასულე საკრავების 3 ნაირსახეობას — ალტს, ტენორსა და ბარიტონს. ქართული საბჭოთა ენციკლოპედია, ტ. 9, თბ., 1985. — გვ. 199.
ფაუსტო კოპი

ანჯელო ფაუსტო კოპი (იტალ. Fausto Coppi; დ. 15 სექტემბერი, 1919, კასტელანია — გ. 2 იანვარი, 1960) — იტალიელი ველომრბოლელი. მისი მეტსახელი იყო „ჩემპიონთა ჩემპიონი“. მას მოგებული აქვს ჯირო დიტალია ხუთჯერ (1940, 1947, 1949, 1952, 1953) და ტურ დე ფრანსი ორჯერ (1949, 1952). ასევე არის 118 რბოლის გამარჯვებული პროფესიონალებში და 20 მოყვარულებში. მათ შორის აღსანიშნავია ისეთი კლასიკური რბოლები, როგორიცაა: ჯირო დი ლომბარდია (5-ჯერ), მილან-სან რემო (3-ჯერ), პარიზი-რუბე და ფლეშ-ვალონი. ანჯელო ფაუსტო კოპი იყო დომენიკო კოპისა და ანჯოლინა ბოვერის ხუთი შვილიდან ერთ-ერთი. დედას სურდა მისთვის დაერქვათ ანჯელო, ხოლო მამას ფაუსტო. საბოლოოდ მან ორივე სახელი მიიღო, თუმცა ცნობილი იყო როგორც ფაუსო კოპი. მის ველოსიპედისტად ჩამოყალიბებაში დიდი როლი ითამაშა ყოფილმა მოკრივემ ჯუზეპე კავანიმ. მას შემდეგ, რაც კავანიმ დაკარგა მხეხველობა, იგი მუშაობდა მასაჟისტად. ერთ-ერთი ველოსიპედისტის რჩევით, კოპი დადიოდა კავანისთან. მისი დახმარებით ფაუსტომ აიღო ლიცენზია, რომლითაც მას შეეძლო როგორც პროფესიონალების ასევე მოყვარულების რბოლებში გამოსვლა. პირველი გამარჯვება მან 1939 წელს ვარციში მოიპოვა. აქედან დაიწყო მისი კარიერული წინსვლა. 1940 წელს მან 20 წლის ასაკში პირველად გაიმარჯვა ჯირო დიტალიაზე. მისი კარიერა მეორე მსოფლიო ომის გამო დროებით შეწყდა. ფაუსტო კოპი იყო პირველი ველომრბოლელი, რომელმაც ერთი წლის განმავლობაში ორი დიდი ტურნირი მოიგო. ეს იყო 1949 და 1952 წლის ჯირო დიტალია და ტურ დე ფრანსი. ჯიროზე გამარჯვებათა რაოდენობით იგი რეკორდსმენია ედი მერკსთან და ალბერტო ბინდასთან ერთად. 1953 წელს მან ჯიროსთან ერთად მოიგო მსოფლიო ჩემპიონატიც. ფაუსტო კოპის საიტი procyclingstats.com CycleBase ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Find a Grave — 1996. <a href="https://wikidata.org/wiki/Track:Q63056"></a> ↑ 3.0 3.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 4.0 4.1 Munzinger Personen <a href="https://wikidata.org/wiki/Track:Q107343683"></a>
ალიანსი შვედეთისთვის

ალიანსი შვედეთისთვის (შვედ. Allians för Sverige) — შვედეთის ოთხი ცენტრისტული და მემარჯვენე ცენტრისტული პარტიის გაერთიანება. კოალიციის ჩამოყალიბებით ცენტრისტებმა 2006 წლის 17 სექტემბერს პარლამენტში გამარჯვება შეძლეს და კოალიციური მთავრობის წევრები გახდნენ. 2010 წლის 19 სექტემბრის არჩევნებზე ალიანსმა მეორე არჩევნებშიც შეძლო გამარჯვება, მაგრამ მემარჯვენე ნაციონალისტური პარტიის — შვედი დემოკრატების წარმატების გამო რიქსდაგში აბსოლუტური უმრავლესობით შესვლა ვერ მოახერხა. ზომიერი კოალიციური პარტია — ლიბერალური კონსერვატიზმი ცენტრის პარტია — „მწვანე ლიბერალიზმი“ სახალხო პარტია — „მომთხოვნი ლიბერალიზმი“ ქრისტიანულ-დემოკრატიული პარტია — ქრისტიანულ ეთიკაზე დაფუძნებული ლიბერალური კონსერვატიზმი. ზომიერი კოალიციური პარტია — მიიღო 97 სავარძელი (26,23% ხმა). ცენტრის პარტია — 29 სავარძელი (7,88%). სახალხო პარტია — 28 სავარძელი (7,54%). ქრისტიანულ-დემოკრატიული პარტია — 24 სავარძელი (6,59%). საერთო ჯამში ალიანსმა რიქსდაგში 178 სავარძელი მიიღო (51% საერთო რაოდენობისა). ზომიერი კოალიციური პარტია — მიიღო 107 სავარძელი (30,0% ხმა). სახალხო პარტია — 24 სავარძელი (7,1%). ცენტრის პარტია — 22 (6,6%). ქრისტიანულ-დემოკრატიული პარტია — 19 (5,6%). აერთო ჯამში ალიანსმა რიქსდაგში 172 სავარძელი მიიღო 349-დან(49,28% საერთო რაოდენობისა). Alliance for Sweden — ოფიციალური საიტი Official website of the government of Sweden Fler i arbete - mer att dela på დაარქივებული 2010-08-20 საიტზე Wayback Machine. - the Alliance's joint manifesto Putting Sweden to work - a good deal for all - the budget for 2007 (ინგლისური)
შვედეთის ფოსტა

შვედეთის ფოსტა, Posten AB (შვედ. Aktiebolaget Posten — სააქციო საზოგადოება Posten) — შვედური საფოსტო ოპერატორი და ერთადერთი ორგანიზაცია შვედეთში, რომელიც საფოსტო მომსახურებას მთელი ქვეყნის მასშტაბით ახორციელებს. შვედეთში საფოსტო მომსახურება 1636 წელს აქსელ ოქსენშერნამ დააფუძნა და „სამეფო საფოსტო მომსახურება“ (Kungliga Postverket) უწოდა. 2009 წლის 24 მაისს Posten AB დანიურ Post Danmark-თან გაერთიანდა ჰოლდინგ Posten Norden AB-ს ჩამოსაყალიბებლად. 1994 წლიდან Posten სააქციო საზოგადოებაა და 100%-ით შვედეთის სახელმწიფოს, კონკრეტულად კი, ენერგეტიკისა და კომუნიკაციების სამინისტროს ეკუთვნის. 2008 წლიდან მხოლოდ ცხრა საფოსტო ტერმინალი მოქმედებს, მანამდე არსებული ტერმიანელბი ამჟამად ლიკვიდირებულია. 2001 წლიდან ფეხს იკიდებს ციფრული მარკების სისტემა. სააქციო საზოგადოების სათავო ოფისი შემდეგ მისამართზეა: Terminalvägen, 10500 Stockholm, Sweden About Posten. Posten.se. Posten AB. ციტირების თარიღი: 2010-12-04. Financial information. Posten.se. Posten AB. ციტირების თარიღი: 2010-12-04.
ცხოვრების ხე (ფილმი)

ცხოვრების ხე (ინგლ. The Tree of Life)— 2011 წლის ამერიკული დრამა ექსპერიმენტული ელემენტებით, რომელიც დაწერა და გადაიღო ტერენს მალიკმა. ფილმში მონაწილეობენ ბრედ პიტი, ჯესიკა ჩესტეინი და შონ პენი. მალიკი ცდილობს ფილმში ასახოს ცხოვრების საწყისი და მნიშვნელობა შუა ხნის კაცის ბავშვობის მოგონებებით. რამდენიმე წელი პროექტის განვითარების შემდეგ, ფილმის პრემიერა საბოლოოდ გაიმართა 2011 წელს კანის კინოფესტივალზე საკონკურსო ნამუშევრებს შორის, სადაც ოქროს პალმის რტო მიიღო. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯეკ ო'ბრაიენი იხსენებს საკუთარ ბავშვობას, იმ დროს, როცა ორ ძმასთან ერთად იზრდებოდა. ბიჭს ყველაფერი ჯადოსნური ეჩვენებოდა. მისი დედა სიყვარულისა და გულისხმიერების განსახიერება იყო. მკაცრი მამა კი ბავშვებს ცხოვრების რეალობასთან აბრუნებდა. „სიცოცხლის ხე“ — კინოფილმების ინტერნეტ-მონაცემთა ბაზა (ინგლისური) ოფიციალური საიტი „სიცოცხლის ხე“ — Box Office Mojo-ზე „სიცოცხლის ხე“ — Rotten Tomatoes „სიცოცხლის ხე“ — Metacritic-ზე ↑ The Tree of Life. The Numbers. ↑ http://boxofficemojo.com/movies/?id=treeoflife.htm
სკონე (ლენი)

სკონეს ლენი (შვედ. Skåne län) - შვედეთის ყველაზე სამხრეთით მდებარე ადმინისტრაციული ერთეული - ლენი. ძირითადად ემთხვევა ისტორიული სკონეს პროვინციას. ის ესაზღვრება ჰალანდის, კრუნუბერგის და ბლეკინგეს ლენებს. სკონეს მთავრობის ადგილსამყოფელია - მალმე, ხოლო სკონეს რეგიონული საბჭოს შტაბი მდებარეობს კრისტიანსტადში. სკონეს ლენი შეიქმნა 1997 წელს, კრისტიანსტადისა და მალმეს ლენების გაერთიანებით. იგი მოიცავს შვედეთის მთელი ტერიტორიის დაახლოებით 3%-ს და მოსახლეობის 13%-ს. შვედეთის სტატისტიკის სამმართველოს 2005 წლის მონაცემებით ლენის ყველაზე დასახლებული ადგილებია: სკონეს ადმინისტრაციული გამგეობა სკონეს რეგიონული საბჭო ↑ http://www.sna.se/webbatlas/lan/skane.html დაარქივებული 2009-11-12 საიტზე Wayback Machine. Sveriges Nationalatlas. Retrieved 2 April 2008 ↑ Kvartal 1 2011. Statistics Sweden. ↑ About Region Skåne დაარქივებული 2004-10-23 საიტზე Archive.isCategory:Webarchive template archiveis links. Region Skåne. Retrieved 10 April 2008.
პოლ სკოულზი

პოლ სკოულზი (ინგლ. Paul Scholes; დ. 16 ნოემბერი, 1974; სელფორდი, დიდი მანჩესტერი) — ინგლისელი ფეხბურთელი, რომელსაც მთელი საფეხბურთო კარიერა გატარებული აქვს პრემიერ ლიგის კლუბ „მანჩესტერ იუნაიტედში“. დაიბადა სელფორდში, მოგვიანებით წავიდა ლენგლიში, სადაც დადიოდა ფეხბურთზე და კრიკეტზე. ის „მანჩესტერში“ აღმოჩნდა 14 წლის ასაკში მას შემდეგ, რაც შენიშნა სკაუტმა მისი სკოლაში თამაშისას. მისი დებიუტი შედგა 1994-95 წლების სეზონში. მალე ის გახდა კლუბის ერთ-ერთი მთავარი მოთამაშე, მოიგო ოქროს ჰეთ-თრიქი კლუბთან ერთად 1998-99 წლების სეზონში, მოიგო ათი პრემიერ ლიგის, სამი ინგლისის თასის და ორი ჩემპიონთა ლიგის მედლები. სკოულზი ინგლისის ნაკრებში 1997 წლიდან 2004 წლამდე. ნაკრებთან ერთად იასპარეზა 1998 და 2002 წლების მსოფლიო ჩემპიონატებზე, 2000 და 2004 წლების ევროპის ჩემპიონატებზე. კარიერის მანძილზე სკოულზს მიღებული აქვს 120 ყვითელი ბარათი და გაძევებული იყო მოედნიდან ათჯერ. სკოულზს „მანჩესტერის“ მაისურით ჩატარებული აქვს 677 შეხვედრა, ამ მაჩვენებლით ის მეოთხე ფეხბურთელია კლუბის ისტორიაში. სკოულზმა დიდი ფეხბურთიდან წასვლა დაგეგმა 2011 წლის 31 მაისს, მაგრამ შემდეგ გადაიფიქრა და გადაწყვიტა, რომ ეთამაშა 2011-12 წლების სეზონის ბოლომდე. შეგიძლიათ იხილოთ მედიაფაილები თემაზე „პოლ სკოულზი“ ვიკისაწყობში. Official club profile at ManUtd.com Paul Scholes — სტატისტიკა საიტზე Soccerbase.com (ინგლისური) FootballDatabase provides Paul Scholes' profile and stats In-depth profile from The Guardian Premier League profile დაარქივებული 2010-08-16 საიტზე Wayback Machine. ↑ 1.0 1.1 (2005) The PFA Premier & Football League Players' Records 1946–2005. Queen Anne Press, გვ. 548. ISBN 1-85291-665-6.  ↑ დაარქივებული ასლი. დაარქივებულია ორიგინალიდან — 2012-10-24. ციტირების თარიღი: 2012-01-20. ↑ Poll, Graham. „Scholes must pass more and tackle less if he is to be remembered as a great“. Daily Mail. London.
დრაივი (2011 წლის ფილმი)

დრაივი — 2011 წლის ამერიკული დრამა, რომლის რეჟისორია ნიკოლას უინდინგ რეფნი. ფილმში მთავარ როლებს ასრულებენ: რაიან გოსლინგი, კერი მოლიგანი, ბრაიან კრენსტონი და ალბერტ ბრუკსი. მიუხედავად იმისა, რომ დრაივი გარკვეული ელემენტებით ემსგავსება 1978 წლის უოლტერ ჰილის ფილმს, „მძღოლი“, ის სინამდვილეში ადაპტირებულია ჯეიმზ სალისის ამავე სახელწოდების წიგნიდან, „ჰოსეინ ამინის“ სცენარით. წიგნის მსგავსად, ფილმიც მოგვითხრობს ჰულივუდის დუბლიორის შესახებ, რომელიც ღამღამობით დამნაშავეებს ეხმარება დანაშაულის ადგილიდან გაქცევაში. 2011 წლის სექტემბერში პრემიერამდე, ის უკვე ნაჩვენები იყო რამდენიმე კინოფესტივალზე, მათ შორის 2011 წლის კანის კინოფესტივალზე. კანში რეჟისორმა რეფნიმ მოიგო ფესტივალის ჯილდო საუკეთესო რეჟისორისთვის. ფილმმა დადებითი შეფასებები დაიმსახურა კრიტიკოსებისგან. განსაკუთრებული მოწონება დაიმსახურა გოსლინგისა და ბრუკსის შესრულებამ. ნიკოლას უინდინგ რეფნმა განაცხადა, რომ მის ნამუშევარზე გავლენა მოახდინა ფილმებმა „ბულიტი“ (1968) და „კალიების დღე“ (1975). დრაივი ალეხანდრო ხოდოროვსკის მიეძღვნა. რაიან გოსლინგი - მძღოლი კერი მალიგანი - ირენი ბრაიან კრენსტონი - შენონი ალბერტ ბრუკსი - ბერნი როუზი ოსკარ ისააკი - სტანდარტ გაბრიელი რონ პერლმანი - ნინო „იზი“ პაოლოზი კრისტინა ჰენდრიკსი - ბლანშე კადენ ლიოსი - ბენისიო ჯეიმზ ბიბერი - კუკი ჯეფ ვოლფე - ტენ სუიტი რას ტემბლინი - დოკი ენდი სან დიმასი - მოცეკვავე „დრაივი“ — კინოფილმების ინტერნეტ-მონაცემთა ბაზა (ინგლისური) ↑ დენის ლიმი (22 მაისი, 2011). „Cannes Q. and A.: Driving in a Noir L.A.“. ნიუ-იორკ თაიმზი. შეამოწმეთ თარიღის პარამეტრი |date=-ში (დახმარება) ↑ „Drive WW Gross“. boxoffice.com. 20 თებერვალი, 2013. დაარქივებულია ორიგინალიდან — 2013-11-03. ციტირების თარიღი: 2014-06-30. შეამოწმეთ თარიღის პარამეტრი |date=-ში (დახმარება)
საქართველოს რაგბის უმაღლესი ლიგა 2011

უმაღლესი ლიგა 2011[მკვდარი ბმული]
ლა-იგერა

ლა-იგერა (ესპ. La Higuera — ლეღვის ხე) — პატარა სოფელი ბოლივიაში, სანტა-კრუსის დეპარტამენტის ვალიეგრანდეს პროვინციაში. მიეკუთვნება პუკარის მუნიციპალიტეტს. სოფელი მდებარეობს ქალაქ სანტა-კრუს-დე-ლა-სიერიდან 150 კმ-ით სამხრეთ-დასავლეთით, ზღვის დონიდან 1950 მეტრზე. 2001 წლის მონაცემებით, მისი მოსახლეობა 119 ადამიანია და ძირითადად ადგილობრივი გუარანის ხალხისგან შედგება. იხილეთ აგრეთვე ჩე გევარას შეპყრობა და სიკვდილით დასჯა 1967 წლის 8 ოქტომბერს, აშშ-ის ცენტრალურ სადაზვერვო სააგენტოსთან თანამშრომლობის შედეგად, ბოლივიის არმიამ სოფლის სიახლოვეს, კებრადა-დელ-ჩუროს ღარტაფში შეიპყრო არგენტინელი მარქსისტი რევოლუციონერი ჩე გევარა, რითაც აღკვეთა მისი მცდელობა რევოლუციის დაწყებისა მთელი სამხრეთ ამერიკის მასშტაბით. ჩე გევარა სოფლის სკოლის შენობაში მოათავსეს, სადაც მეორე დღეს სიკვდილით დასაჯეს. გვამი ვალიეგრანდეში წაიღეს, სადაც საჯაროდ გამოფინეს, შემდეგ კი საიდუმლოდ დამარხეს ასაფრენი ზოლის ქვეშ. ლა-იგერაში ტურისტები პილიგრიმებივით მოდიან მთელი მსოფლიოდან. იმ ტელეგრაფის ოფისში, საიდანაც პარტიზანებმა საბოლოოდ სცადეს გარესამყაროსთან კავშირის დამყარება, ერთმა ფრანგმა ჰოსტელი გახსნა. სოფლის მაცხოვრებელთა ქოხებში ჩამოკიდებულია რევოლუციონერის სურათი, ბევრი მათგანი კი მის, როგორც „წმინდა ერნესტოს“ წინაშე ლოცულობს და როგორც ამბობენ, ლოცვის შემდეგ სასწაულებიც ხშირია. — Der Spiegel, ოქტომბერი 2007 არეალის მთავარი ტურისტული ღირსშესანიშნაობებია „ელ ჩეს“ მონუმენტი და სკოლის ყოფილ შენობაში გახსნილი მემორიალი. ლა-იგერა 2004 წელს გახსნილი "Ruta del Che"-ს (ჩე გევარას გზა) გაჩერებაა. Che Guevara Legacy Lives on in Bolivia BBC News, August 24, 2004 Bolivian Town Recalls Che Assassination[მკვდარი ბმული] Prensa Latina, October 8, 2008 Che Sat Here: The Making (and Marketing) of a Martyr დაარქივებული 2009-10-10 საიტზე Wayback Machine. by Alex Ayala Ugarte, Virginia Quarterly Review, Winter 2009 Issue Che Guevara's 81st birthday Marked in Bolivia Ahora, June 15, 2009 ↑ Santo Ernesto: The Curse Of Che Guevara by Jens Glüsing, Der Spiegel, October 8, 2007 ↑ The Che Trail in Bolivia
ვალიეგრანდეს პროვინცია

ვალიეგრანდეს პროვინცია (ესპ. Provincia de Vallegrande) — პროვინცია ბოლივიაში, სანტა-კრუსის დეპარტამენტში. ადმინისტრაციული ცენტრია ქალაქი ვალიეგრანდე. პროვინციის ფართობი 6 414 კმ²-ია, მოსახლეობა კი 27 429 ადამიანი (2001). პროვინცია იყოფა 5 მუნიციპალიტეტად: ლა-იგერა ბოლივიის პროვინციები ვალიეგრანდე დაარქივებული 2018-07-20 საიტზე Wayback Machine. პროვინციის დეტალური რუკა სანტა-კრუსის დეპარტამენტის სოციალური მონაცემები
აბდულაი ვადი

აბდულაი ვადი (ფრანგ. Abdoulaye Wade; დ. 29 მაისი, 1926, კებემერი, სენეგალი) — სენეგალის პოლიტიკური მოღვაწე. ქვეყნის პრეზიდენტი 2000–2012 წლებში. მხარს უჭერს აფრიკის შეერთებული შტატების შექმნის იდეას. cidob.org - აბდულაი ვადის ბიოგრაფია დაარქივებული 2012-01-27 საიტზე Wayback Machine.
საბედისწერო ლტოლვა

საბედისწერო ლტოლვა (ინგლ. Fatal Attraction) — რეჟისორ ედრიენ ლაინის 1987 წლის თრილერი. ფილმში მონაწილეობენ: მაიკლ დუგლასი, გლენ კლოუზი და ენ არჩერი. საბედისწერო ლტოლვა ნამდვილ ჰიტად იქცა და აშშ-ში 1987 წელს გახდა ერთ-ერთი ყველაზე უხვშემოსავლიანი ფილმი. პოპულარობა მოიპოვა საერთაშორისო დონეზე. კინოკრიტიკოსები ფილმს დადებითად შეხვდნენ. ფილმის პრემიერა გაიმართა 1987 წლის 18 სექტემბერს. წარდგენილი იყო ოსკარზე ექვს ნომინაციაში, მათ შორის: საუკეთესო ფილმი, საუკეთესო მსახიობი ქალი და ქალის მეორეხარისხოვანი საუკეთესო როლი. დენ გალაგერი არის წარმატებული ადვოკატი და ბედნიერად ცხოვრობს მანჰეტენში. დენი გაიცნობს გამომცემლობაში მომუშავე ალექს ფორესტს, რომელთანაც ვნებიან რომანს გააბავს, მაგრამ ამ ჩვეულებრივ ინტრიგას, რომელსაც დენი მნიშვნელობას არ ანიჭებს, წარმოუდგენელი შედეგები მოჰყვება. ალექს ფორესტი სიყვარულითა და საბედისწერო ლტოლვით არის შეპყრობილი, რომელსაც ფსიქოპატური გადახრები აქვს და დენ გალაგერის დევნასა და შანტაჟს იწყებს. ბაფტა საუკეთესო მონტაჟი ბაფტა მამაკაცის საუკეთესო როლი (მაიკლ დუგლასი) ქალის მეორეხარისხოვანი საუკეთესო როლი (ენ არჩერი) ოსკარი საუკეთესო ფილმი ქალის საუკეთესო როლი (გლენ კლოუზი) ქალის მეორეხარისხოვანი საუკეთესო როლი (ენ არჩერი) საუკეთესო რეჟისორი (ედრიენ ლაინი) საუკეთესო სცენარი (ადაპტაცია) საუკეთესო მონტაჟი ოქროს გლობუსი საუკეთესო ფილმი (დრამა) ქალის საუკეთესო როლი (დრამა) (გლენ კლოუზი) ქალის მეორეხარისხოვანი საუკეთესო როლი (ენ არჩერი) საუკეთესო რეჟისორი (ედრიენ ლაინი) „საბედისწერო ლტოლვა“ — კინოფილმების ინტერნეტ-მონაცემთა ბაზა (ინგლისური) „საბედისწერო ლტოლვა“ — Allmovie-ზე „საბედისწერო ლტოლვა“ — Box Office Mojo-ზე „საბედისწერო ლტოლვა“ — Rotten Tomatoes ↑ საბედისწერო ლტოლვა. Box Office Mojo. ციტირების თარიღი: 2009-09-18.
ტენორი (სასულე)

ტენორი (იტალ. tenore) — სასულე მუსიკალური საკრავი, სასულე ორკესტრის შემადგენელი ნაწილი. ვიკისაწყობში არის გვერდი თემაზე: ტენორი (სასულე) ქართული საბჭოთა ენციკლოპედია, ტ. 9, თბ., 1985. — გვ. 694.